***Assumpte:*** *NdP Presentacions finals del curs de comunicació institucional de l’EAPC*

***NOTA DE PREMSA***

Les eleccions municipals i els esdeveniments culturals, protagonistes del Curs de Comunicació Institucional de l’EAPC

Quinze comunicadors d’arreu de Catalunya competeixen per mostrar les millors estratègies de comunicació local

Barcelona, 20 de maig de 2019. El proper dilluns 27 de maig de 2019 els alumnes del reconegut curs de comunicació institucional de l’Escola d’Administració Pública de Catalunya (EAPC) dirigit pel periodista Alfred Picó presentaran els seus projectes finals. Enguany les temàtiques estaran centrades en l’anàlisi de la jornada electoral del 26-M i en la difusió d’esdeveniments culturals locals.

Els quinze professionals participants debatran les diferents estratègies de les seves institucions i compartiran solucions per als reptes actuals en la comunicació institucional, com ara la neutralització de les fake news o la creació de ressò mediàtic dels esdeveniments locals.

Més informació:

Ana Ribas

Departament de Premsa de l’AEPC

627568930 / aribas@aepc.cat

www.eapc.cat